A.Mirzəzadə. Təşəkkür edirəm, Ziyafət müəllim. Artıq 7 ildir ki, Azərbaycanda İnsan hüquqları üzrə müvəkkilin (ombudsmanın) parlament qarşısında hesabat verməsi ənənəsi yaranmışdır. Bu 7 ildə cəmiyyətdə kifayət qədər otu-ruşmuş, özünə nüfuz qazanmış bir təsisat parlament qarşıs-ında özünün illik fəaliyyəti haqqında hesabat verir. Hesabat tək parlament üzvlərinin deyil, cəmiyyətin də diqqətindədir. Artıq bir müddətdir ki, mətbuatda hesabatla bağlı müxtəlif rəylər, mövqelər bildirilir. Bunun özü də göstərir ki, Azərbaycanda ombudsman institutu artıq nüfuzdadır. Om-budsman institutu Konstitusiya ilə onun üzərinə qoyulmuş vəzifələri və səlahiyyətləri həyata keçirməkdədir. Ombuds-man institutu, sadəcə olaraq, bir keşikçi rolunu oynamır. Ad-ından da göründüyü kimi, Azərbaycanda insan hüquqlarının və azadlıqlarının təmin edilməsi və müdafiəsinin vəziyyəti haqqında hesabat verir. Bu hesabat vasitəsilə Azərbaycanda insan hüquqlarının təmin edilməsində dövlət orqanının rolu barəsində rəy yürüdə bilərik.